CSM Volei Alba-Blaj a revenit pe primul loc în Divizia A1 la volei feminin, după mai multe etape, în urma victoriei reuşite la Bacău, sâmbătă, în etapa a 20-a.
Campioana a profitat de eşecul suferit de CS Rapid Bucureşti acasă, cu CSM Lugoj, conform Agerpres.
CSM Volei Alba-Blaj a câştigat fără drept de apel cu Ştiinţa, ultima clasată, cu 3-0 (25-5, 25-9, 25-9), cele mai bune jucătoare ale sale fiind Katarina Jovic (15 puncte), Bogumila Biarda (10) şi Nneka Onyejekew (10).CSM Lugoj a învins-o pe Rapid cu 3-1 (20-25, 25-23, 25-23, 25-21), în Giuleşti. Elizaveta Ruban (20), Aliona Martiniuc (11), Andra Artin (11), Katarina Canak (10) s-au remarcat de la echipa bănăţeană. Ioana Baciu (21) şi Eli Uattara (17) au fost cele mai bune de la Rapid.
CSM Târgovişte a trecut de CSM Corona Braşov cu 3-1 (20-25, 25-19, 26-24, 25-16). Monika Krasteva (21), Ariana Pîrv (15), Slavina Koleva (14) s-au evidenţiat de la gazde.
Alte rezultate:
CSM Bucureşti - CSU Medicina CNUE Târgu Mureş 3-0 (25-20, 25-19, 25-22)
CSO Voluntari 2005 - CSM Constanţa 3-1 (25-17, 25-15, 22-25, 25-14)
FC Argeş - CS Dinamo Bucureşti 0-3 (13-25, 22-25, 20-25)
Clasament
1. CSM Volei Alba-Blaj 47 puncte
2. CS Rapid Bucureşti 45
3. CSM Lugoj 45
4. CSM Târgovişte 44
5. CS Dinamo Bucureşti 39
6. CSO Voluntari 39
7. CSM Bucureşti 37